র‌্যাবকে একটি অত্যাধুনিক আইনশৃঙ্খলা রক্ষাকারী বাহিনী হিসেবে প্রতিষ্ঠা করতে প্রধানমন্ত্রী তাঁর সরকারের গৃহীত বিভিন্ন পদক্ষেপের উল্লেখ করে বলেন, র‌্যাবের দক্ষতা ও জনবল বৃদ্ধির অংশ হিসেবে দেশের দক্ষিণাঞ্চলে ২টি ও চট্টগ্রাম অঞ্চলের ১টিসহ মোট ৩টি নতুন ব্যাটালিয়ন গঠন প্রক্রিয়াধীন রয়েছে। প্রধানমন্ত্রী তাঁর ভাষণে পদ্মাসেতু নির্মাণে বিশ্বব্যাংককে চ্যালেঞ্জ করে নিজস্ব অর্থায়নে এর নির্মাণের প্রসঙ্গ উল্লেখ করে এই অর্জনকে অব্যাহত রাখার আহ্বান জানান। প্রধানমন্ত্রী বলেন, এই অর্জনকে ধরে রাখতে হলে আমাদের আইনশৃঙ্খলা পরিস্থিতিকে আরো উন্নত করতে হবে।